સામગ્રી: ગુજરાત ભાજપ પ્રમુખ જિતુ વાઘાણીએ કેતન ઇનામદાર સાથ્ બેઠક યોજી હતી. 

આ બેઠક પછી તેમણે પત્રકારોને કહ્યું કે કેતનભાઈની પ્રજાલક્ષી માગણીઓ હતી અને તે અંગે યોગ્ય કરવાની ખાતરી આપી છે અને તેઓ રાજીનામું પરત લેશે.

ભાજપ પ્રવક્તા ભરત પંડ્યાએ બીબીસી સંવાદદાતા રોક્સી ગાગડેકર છારાને કહ્યું કે, જિતુ વાઘાણી સાથેની બેઠક પછી કેતન ઇનામદારે રાજીનામું આપવાનો વિચાર પરત ખેંચી લીધો છે.

વિધાનસભા-અધ્યક્ષને મોકલાયેલા રાજીનામામાં તેમણે સરકાર અને વહીવટી તંત્ર વચ્ચે સંકલનના અભાવના કારણે રાજીનામું આપ્યું હોવાની વાત કરી હતી.

કેતન ઇનામદારના રાજીનામા બાદ ભાજપમાં વિદ્રોહ ફાટી નીકળ્યો હોવાની વાતો થવા લાગી છે.

નોંધનીય છે કે ભાજપના ધારાસભ્ય ઇનામદારના સમર્થનમાં સાવલી નગરપાલિકા 16 કરતાં વધુ સભ્યોએ તથા તાલુકા પંચાયતના પ્રમુખ અને ઉપપ્રમુખ સહિત 17 સભ્યોએ પોતાનાં રાજીનામાં ધરી દીધાં છે. 

ઇનામદારે પોતાના પત્રમાં સરકારના મંત્રીઓ અને ઉચ્ચ અધિકારીઓ દ્વારા પોતાની અવગણના થતી હોવાનો આરોપ લગાવ્યો હતો.

બીબીસી ગુજરાતીએ સાવલીના અસંતુષ્ટ ધારાસભ્ય કેતન ઇનામદાર સાથે તેમના રાજીનામાનું ખરું કારણ તેમજ ભવિષ્યની યોજના વિશે જાણવા માટે વાત કરી હતી.

'સમય પડે મેં સરકારનો સાથે આપ્યો, હવે સરકાર મારો સાથ આપે'

બીબીસી ગુજરાતી સાથેની વાતચીતમાં સાવલીના ધારાસભ્ય કેતન ઇનામદારે પોતાની પ્રજાને કરેલા વાયદાઓ પૂર્ણ કરવામાં સરકાર અને વહીવટી તંત્ર તરફથી નક્કર પગલાં ન લેવાતા હોવાની વાતે અસંતોષ વ્યક્ત કર્યો હતો.

તેમણે કહ્યું : "વર્ષ 2014-15થી હું વારંવાર સરકાર સમક્ષ મારા તાલુકાના વિકાસને લક્ષમાં રાખીને વિચારાયેલા મારા ડ્રીમ પ્રોજેક્ટ પર નક્કર પગલાં લેવા માટે રજૂઆત કરતો આવ્યો છું."

"મુખ્ય મંત્રી, મંત્રીઓ અને અધિકારીઓને અનેક વખત રૂબરૂમાં જઈને આવેદનપત્રો આપી આવ્યો છું."

"છતાં મારા અને મારા તાલુકાના ભાગે માત્ર આશ્વાસન સિવાય કશું જ આવ્યું નથી."

ઇનામદારના ડ્રીમ પ્રોજેક્ટ

પોતાના તાલુકાના અને મતવિસ્તારના લોકો માટે કંઈક યાદગાર કરી છૂટવાનો નિર્ધાર વ્યક્ત કરતાં ધારાસભ્ય ઇનામદારે કહ્યું હતું : "મારો હેતુ માત્ર અને માત્ર લોકોની સુખાકારીમાં વધારો થાય એ છે."

પોતાના ડ્રીમ પ્રોજેક્ટ વિશે વાત કરતાં તેઓ કહે છે : "સાવલી અને ડેસર તાલુકામાંથી મહી અને કરડ નદી પસાર થાય છે."

પોતાના મતવિસ્તારના લોકોને વેઠવી પડતી પાણીની સમસ્યા અંગે તેઓ ચિંતા વ્યક્ત કરે છે.

તેઓ કહે છે : "મારા મતવિસ્તારનાં 34 ગામોમાં સિંચાઈ...\nઅગાઉની સામગ્રીનો સારાંશ નીચે મુજબ કરી શકાય છે:
ગુજરાતની સાવલી વિધાનસભાના ભાજપના ધારાસભ્ય કેતન ઇનામદારે બુધવારે ધારાસભ્યપદેથી રાજીનામું આપી દીધું હતું અને આજે જિતુ વાઘાણી સાથેની બેઠક પછી માગણીઓ સંતોષાવાની ખાતરી મળતાં રાજીનામું પરત ખેંચવાની વાત કરી છે.